en en fi da es en en da en da sv da tr de da fr da da en da de en nb da da da da da da fr da sv da en da sv en da da da da da da da da da da da da da da en sv da da da da en da da da da da da et da da de nn da nb nb da es da da da da da da da da da da nb nn da da da da da da da da da da da da da nb en da da da da da da da da da da da da da da da da da da da id da da da da da da da da da da da en en da da da da da da da da da id en da da da da en da da da da da en en en da da da en da da en en sl sv sl fr sv en de da en en
Hjemmeside for Motionscafé Vojens som er et samlingssted for kræftramte og deres pårørende.
Pårørende til mennesker med kræft eller anden alvorlig, livstruende sygdom er så pressede, at de risikerer selv at blive syge. Det er vi i Kræftens Bekæmpelse bekymrede for. Vi skal alle gøre mere for de pårørende.
Vi inviterer derfor til pårørendeaften tirsdag den 26. oktober.
Tirsdag den 26. oktober 2021, kl. 19:00-21:00 i Sundhedscenter Haderslev, Clausensvej 27, Haderslev.
Tilmelding senest den 22. oktober til lokalforeningsformand Asta Freund via asfr@bbsyd.dk.
Lyserød Lørdag d. 9. oktober 2021 – Du kan nå det endnu.
Motionscafeén holder lukket i marts.
Motionscafeen i sundhedshuset holder lukket i marts. Risikoen for at blive smittet med Coronavirus er reel, og derfor skal vi følge sundhedsmyndighedernes råd, om at undgå at være for tæt på hinanden, og især passe på, at sarte grupper i Danmark udsættes for influenzaen. Derfor har Kræftens bekæmpelse besluttet at aflyse alle Møder, foredrag og generalforsamlinger i kræftens bekæmpelses regi marts måned ud, indtil videre. Det betyder at der heller ikke afholdes Motionscafe for kræftramte og pårørende i Sundhedshuset i Vojens resten af marts måned. Der går besked ud om opstart igen, når vi kommer så vidt, både via sms, og FaceBook.
På Motionscafeens vegne Ingrid Aagaard Thomsen Koordinator i Motionscafeen
Programmet for foråret 2020 kan nu ses under menupunktet “Aktiviteter”.
Eller klik på linket til højre under “Nyt på hjemmesiden”.
Motionscafeen for kræftramte og pårørende i Vojens har været på tur med Dambåden Dorothea.
Fredag d. 29 august tog 19 cafegæster og frivillige en pause fra cafeen og tog på tur med DOROTHEA.
Vi mødtes ved Vandrehjemmet i Haderslev, nu kaldet DANHOSTEL, hvor vi havde bestilt en dansk bøf med kartofler, sovs og rødbeder.
Derefter gik vi om bord på Dorothea, og sejlede nærmest lydløst ind til Bispebroen under de to broer, hvoraf den første er så lav, at det er forbudt at stå op på de udendørs pladser. Båden er bygget til at kunne komme under netop de broer.
Ved Bispebroen gik flere om bord, så der var en god flok, der så sejlede mod Bergs plads, i fint tørvejr og god vind.
Undervejs blev der fra skibets besætning fortalt om bl.a. skibets energi, der kommer fra el, og årsagen til, at der ikke sejles med flydende brændstof. Dermed blev damkatastrofen i 1959 også omtalt, og vi fik udpeget stedet og mindestøtten inde på damhalvøen, som blev rejst for 10 år siden i halvtreds året for damkatastrofen.
Ingen spørger undrende om, hvad det var for en katastrofe, og alle der er født før 1959, kan næste huske hvad de lavede på den dag. Det har prentet sig i de flestes hukommelse.
Vi holdt et lille stop ved Bergs plads, som der ikke er meget tingeltangel ved, men  der kan gåes hen til Sofies Kilde, hvor vandet kan drikkes, har nærmest magiske evner, og er meget jernholdigt.
Skoven omkring pladsen er også dejlig,  og anløbspladsen fint tilpasset dambåden.
Vi sejlede derefter videre til Damende, som var klar med lagkage og kaffe, fint dækket op med udsigt over dammen, hvor solen skinnede hele eftermiddagen.
Der blev snakket lystigt i de fine lokaler på Damende, og vi afsluttede opholdet der med en forfriskning, inden vi forlod stedet.
På grund af noget misforståelse vedr. tilbageturen blev vi afhentet i en 20 personers bus, og fragtet til Danhostel i Haderslev igen, hvor vi hilste af med hinanden efter en dejlig tur på Dammen
Frivillig i Motionscafeen i Vojens
Et lægebesøg reddede Erlings liv.
Link til udsendelse i TVSyd d. 22 oktober 2018 om Erling Fjeldsted.
Link til artikel i Kræftens bekæmpelses blad “Tæt på kræft” om Erling Fjeldsted.
Velbesøgt foredrag om senfølger efter kræft.
Artikel fra Ugeavisen Haderslev d. 9. oktober 2018.
70 var mødt frem i Sognegården i Vojens forleden for at høre om “senfølger efter kræft” arrangeret af Lokalforeningen Kræftens Bekæmpelse i samarbejde med Motionscafeen for kræftramte og pårørende.
En tidligere kræftramt, Erling, startede arrangementet med at fortælle om forløbet af de senfølger, han havde været igennem.
Læge Mogens Munch Nielsen fortalte om de mest almindelige senfølger som ofte kommer efter en kræftbehandling. Blandt andet den udtalte træthed, søvnbesvær, depression eller angsten for tilbagefald, manglende lyst til seksuallivet og hjertekar-problemer.
Han nævnte også, hvor man kunne få hjælp, når man står med udfordringerne – blandt andet kommunen, rådgivningen og lokal-foreningen. Der er også direkte linje til Kræftlinien tlf. 80301030. Det, som har stor betydning i efterforløbet, er dog, at man holder sig fysisk aktiv. Mindfulness er også en god metode.
Den. 15 november kl. 16.30 – 18.30 kommer Malene Iskov med noget mad til os, ligesom vi næsten har tradition for en gang om året.
Bemærk at arrangementet er flyttet fra den 1 til den 15 november.
Der skal tilmeldes til:
Erling Fjeldsted, tlf 30359860
Ingrid Thomsen, tlf 26293234, senest d.30 oktober.
Pris pr. person er kr. 75, og der medbringes egne drikkevarer.
Obs :  Tidspunktet er 16.30 – 18.30
Husk at det er muligt at strikke sammen den sidste Motionscafédag i måneden (dog ikke i december).
Se evt. mere i programmet for andet halvår 2018.
OM SENFØLGER , EFTER KRÆFT!
Kræftens Bekæmpelse, Lokalforeningen Haderslev, inviterer sammen med Motionscafeen for Kræftramte og pårørende til foredrag “ om senfølger efter kræft” v. Læge Mogens Munch Nielsen.
Mange kræftpatienter oplever at have fysiske/psykiske følger efter afsluttet
Kræftbehandling og disse senfølger kan være langvarige og plagsomme samt
Læge Mogens Munch Nielsen , der til daglig arbejder på Kræftens Bekæmpelses telefonrådgivning – Kræftlinien – vil fortælle om senfølger.
Mogens Munch Nielsen har i en årrække arbejdet med rådgivning af kræftpatienter, og han fortæller om, hvilken viden der findes om senfølger, og hvad der eventuelt kan gøres i forhold til at afhjælpe disse senfølger. Der vil være lejlighed til at stille spørgsmål undervejs.!
Der serveres kaffe og kage.
Tilmelding til Erling på tlf. 30359860. Eller Ingrid på tlf. 26293234
Foredraget foregår den 04-10-2018. klokken 19-21.
Sognegården, Østerled 4, 6500 Vojens
DET SKER i Motionscaféen                                             19 august 2018.
Så kom motionscafeén i gang igen efter den varmeste sommer nogen sinde, så vidt der huskes.
Alle danskeres D vitaminniveau må være helt i top, og får vi en lang mørk vinter, er det super.
Vi mødtes første gang d. 9 august efter ferien, og 23 dukkede op til 2 dejlige lagkager, snak og hygge.
Vi er benovede over trofastheden mod at være med til et par timers samvær om ugen.
Den 16 august havde vi planlagt at spille krolf, og forlagt det til Hammelev, og der var vi 13 til at svinge køllerne mod de drilagtige kugler, så de kunne komme i hul, og selvfølgelig helst på første slag. Det lykkedes også fornemt for flere af deltagerne.
Derefter en snak og en kop kaffe eller te, og nyplukkede hindbær og brombær i bålhuset på krolfbanen, og så var et par timer uden døre gået i god aktivitet og godt selskab.
I sundhedscentret stod én af de frivillige klar til at være der for dem, der ikke havde behov for at spille krolf.
Torsdag d. 23 august er der dømt svedende træning i lokalerne på første sal i sundhedscentret i Vojens, med den faste fysioterapeut, og så er vi godt i gang med programmet for sidste halvdel af 2018
Programmet ligger her på hjemmesiden og dem der er på Facebook en gang imellem, vil også bemærke at der popper en henvisning til motionscafevojens.dk op en gang imellem, med oplysning om programmet for den kommende torsdag.
Dette var lige en status for aktiviteten i sundhedscentret i Vojens hver torsdag mellem 16 og 18 (efterårsferien dog undtaget).
Mvh på de frivilliges vegne
Program for efteråret 2018.
Programmet for efteråret 2018 kan nu ses under menupunktet “Aktiviteter”.
Sammendrag fra Motionscafeen i Sundhedshuset i Vojens sidste halvår 2017
Cafeen startede igen efter sommerferie d. 17 august, og det var som altid godt at mødes igen.
Ferie er fantastisk, men hverdag ikke at foragte.
Vi vendte tilbage til snakken med hinanden om hvordan det går med helbred, behandling, bekymring og glæde over dette og hint.
Tilbage til snakken om hvad vi skal bruge en sum penge, som vi er blevet tilkendt til samvær og fornøjelse
Og valget faldt på Olsens Paradis i Vejrup, som vi senere desværre måtte aflyse pga for få tilmeldte, men så var pengene tilbage til en ny ide.
Vi havde som vanligt Fysioterapeuten Marie til at peppe os op et par gange om måneden, og det nyder de fleste godt af.
Hun læser cafegæsterne godt, og det bringer sveden frem.
Maskinerne i fitnesslokalet er også altid i sving på cafedage.
Der er altid nogen der vil ro, cykle eller gå på løbebåndet, crosstræne eller træne arme og ben i de maskiner der bruges til det.
Den 14 september var Ann Bonhjem. Hun er gestaltterapeut og en del andre uddannelser har hun, som gør hende klog på rigtig meget af det, der sker i den menneskelige organisme.
Selvom hun betegnes som alternativ behandler, ligger der både uddannelse og viden bag hendes mange veje til behandling, og mange har gavn af det, der sættes i gang i hendes klinik.
Hendes begejstring var smittende, og gode smil og latter kan vi alle ha gavn af .
Så havde vi også Malene Iskov til peptalk  og fremstilling af mad x 2 i sidste halvår, og det er gode aftner, så selvom vi ikke alle går hjem og gør magen til, sniger der sig alligevel nok nogen nye ingredienser ind i de forskellige køkkener, som vi har smagt de aftner.
Vi havde også flere gange yoga med Asta Freund som vejleder, og roen i de timer er der en del, der synes godt om.
Som sædvanlig slutter vi af med julehygge, og i år var der musik til, da én af cafegæsternes mand har et orgel, og spillede bl.a. til julesangene, og som hyggelig baggrundsmusik.
Så var endnu et halvår fortid i Motionscafeen.
Afslutning af første halvår 2017 i Motionscafeen i Sundhedshuset i Vojens.
Det har været et aktivt første halvår, med extra træningsdage med Fysioterapeuten Marie, som de fleste sveder gevaldigt over, og nyder at deltage i.
Der bliver grinet en del.
Vi har også haft et par gange yoga med Anette Fredsted , som faldt i god jord.
Vi har haft forskellige arrangementer i årets løb, som har haft god tilslutning, og helt ordinære cafedage, hvor nogen har trænet, andre har talt sammen, eller begge dele.
Der er sågar blevet spist solæg op til påske.
Sidste dag, torsdag d. 15 juni, blev der spillet petanque på banen ved sundhedshuset, og Erling styrede med hård hånd. P.g.a. store regndråber blev matchen aflyst før tid, og resultatet blev uafgjort, så gevindsten blev ikke indfriet.
Banen er til fri afbenyttelse, og det kunne sagtens være en tilbagevendende aktivitet, også på en almindelig hverdag.
Som afslutning på dagen spiste vi smørrebrød eller frokostplatte fra Kvickly til medbragte drikkevarer og bestik, og sluttede af med : vi er børn af sol og sommer……( for selvom det er længe siden,i hvert fald for nogen,  er det stadig sandt).
Programmet for det kommende halvår er på trapperne, og vi ser frem til et nyt godt halvår med de gode gæster i Motionscafeen.
Programmet bliver lagt på Hjemmesiden og Facebook, og bliver også trykt i papirudgave, som vanligt.
Opsamling på diverse aktiviteter i Motionscaféen.
Hjemmesider dør, hvis der ikke sker noget på dem, og det må ikke ske for Vojens Motionscafés hjemmeside, så nu til tasterne.
Der har ikke været nyt fra aktiviteterne længe, men det betyder heldigvis ikke, at der ikke sker noget.
De faste ting der ligger på programmet, som fysioterapi , samtaler, strikkecafe, og muligheden for at spille kort m.m., plejer der jo ikke at blive skrevet om, så det rettes der lige op på, for især fysioterapidagene, er  godt besøgt, og cafegæsterne knokler bare på, når Maria sætter sit varierede program i gang.
Strikkedamerne er meget trofaste, så hvis nogen kan huske hvordan det er at sidde med strikkepindenes klirren i ørene, og få sig en god snak eller bare tie og være tilhører, så kom og hvil ørerne i godt selskab, når det fremgår af programmet der er strikkecafe.
Den 16 marts 2017 havde Birgitte Bartholdi et indlæg i cafeen om hvad akupunktur kan gøre for én, hvis man er stresset eller har andre skavanker, som man har brug for at få behandling for, og det etablerede system ikke rækker. Hendes eget forløb efter en stressperiode blev brugt til at anskueliggøre dette.
Et par uger senere havde Anette Fredsted en stor times yoga med cafegæsterne, dejligt afslappende, og dog. Man kan godt mærke hvor smidigheden halter.
Den 6 april 2017 havde vi igen en svedende times træning med Maria, og så var der solæg til dessert.
Skærtorsdag var der ikke cafe, men det er der i morgen d. 20 april 2017, hvor Anette Fredsted igen er klar med en gang yoga, så husk løst tøj og tæppe.
Der er strikkecafé den sidste torsdag i måneden i Vojens Sundhedscenter.
Der skal strikkes pulsvarmere til kræftpatienter på kræftafdelingen i Vejle. Men på sigt vil vi meget gerne levere til andre sygehuse også.
Har man lyst til at deltage, er man velkommen til at møde op. Har man garn eller pinde i størrelse 2,5 eller 3, modtages den slags med kyshånd.
Baggrund for opstart af Motionscaféen.
Vojens Sundhedscenter lagde lokaler til, da Kræftens Bekæmpelses lokalafdeling i 2015 åbnede dørene for en Motionscafé.
De fleste kræftramte får heldigvis god hjælp i sundhedssystemet vedrørende praktiske udfordringer, der opstår i forbindelse med deres sygdom.
Det, de ikke får, er en vidensdeling og erfarings-udveksling med ligestillede, men det kan de nu få i Vojens Sundhedscenter.
Her har Kræftens Bekæmpelse lokalafdeling Haderslev nemlig åbnet en café, hvor man kan få en snak med ligestillede eller få rådgivning.
Motion, Hygge og Samvær.
Det nye aktivitetsprogram for foråret 2020 er nu klar.
Du kan se det ved at klikke på dette link: Program 2020.
Besøg os på Facebook og giv et Like.
Powered by WordPress and Dynamic News.